**ŠIAULIŲ MIESTO SAVIVALDYBĖS ADMINISTRACIJOS**

**RĖKYVOS SENIŪNIJA**

**2024 M. METINIO VEIKLOS PLANO ĮGYVENDINIMO ATASKAITA**

2025-01-20 Nr. V1-1

Šiauliai

**I. BENDROJI DALIS**

Rėkyvos seniūnija (toliau – Seniūnija) yra Šiaulių miesto savivaldybės administracijos struktūrinis teritorinis padalinys, veikiantis tam tikroje savivaldybės teritorijos dalyje. Seniūnijoje dirba du valstybės karjeros tarnautojai: Rėkyvos seniūnas ir vyriausioji specialistė Neringa Vilčinskaitė-Zavackienė. 2024-10-31 darbą baigė Rėkyvos seniūnas Audronius Ribikauskas, 2024-12-18 vykusio Rėkyvos seniūno konkurso metu, 2025-01-13 pareigas pradėjo eiti naujai išrinktas Rėkyvos seniūnas Laimonas Ropė.

Seniūnija suskirstyta į 3 seniūnaitijas, kurių seniūnaičiais 2023 m. spalio-gruodžio mėnesiais išrinkti:

Bačiūnų g. seniūnaitis – Rimgaudas Sitkevič;

Rėkyvos centro seniūnaitė – Liudmila Nazarenko;

Vyturių g. seniūnaitė – Regina Radzevičienė.

2023-2024 metais Seniūnijos teritorijoje yra vykdoma Rėkyvos kultūros centro pastato rekonstrukcija.

Atnaujintas stendas Bačiūnų gatvėje prie dviračių-pėsčiųjų tako priešais Vyturių gatvę.

Seniūnijos teritorijos plotas 970,60 ha. Pagal turimus Gyventojų registro duomenis, Seniūnijos aptarnaujamoje teritorijoje deklaravusių gyvenamąją vietą gyventojų skaičius:

| Gyventojai, deklaravę gyvenamąją vietą pagal amžiaus tarpsnius | 2022 m. | 2023 m. | 2024 m. |
| --- | --- | --- | --- |
| Gyventojai iki 1 metų | 51 | 46 | 80 |
| Gyventojai nuo 1 metų iki 18 metų | 1034 | 949 | 940 |
| Nuo 18 metų iki 65 metų | 3532 | 3574 | 3631 |
| Daugiau kaip 65 metų | 903 | 1000 | 959 |
| Iš viso | **5520** | **5569** | **5610** |

Per 2022 metus Seniūnijos aptarnaujamoje teritorijoje padaugėjo 177 gyventojais, per 2023 metus – 49 gyventojais, per 2024 metus – 41 gyventoju.

Pagal Seniūnijos teritorijos suskirstymą į seniūnaitijas, jų teritorijose deklaravusių gyvenamąją vietą gyventojų skaičius:

| Seniūnaitijos | 2022 m. | 2023 m. | 2024 m. |
| --- | --- | --- | --- |
| Bačiūnų seniūnaitijoje | 2099 | 2134 | 2154 |
| Centro seniūnaitijoje | 1634 | 1616 | 1630 |
| Vyturių seniūnaitijoje | 1787 | 1819 | 1826 |
| Iš viso | **5520** | **5569** | **5610** |

2024 metais Seniūnijoje gauti 7 pranešimai dėl galimai padarytų administracinių nusižengimų, kuriais vadovaujantis pradėtos 7 administracinės teisenos, surašyti 6 administracinio nusižengimo protokolai, skirtos piniginės baudos už nusižengimus, numatytus LR ANK 367 str. 1 d. Viena teisena pagal tą patį ANK 367 str. nebaigta (asmuo nepateikia paaiškinimo). Dažniausiai didelių gabaritų atliekos būdavo paliekamos greta bendro naudojimo atliekų konteinerių, nesilaikant tokių atliekų išvežimo grafikų arba dėl netinkamo atliekų rūšiavimo.

Siekiant užtikrinti, kad ištikus nelaimei, Greitosios medicininės pagalbos tarnybos darbuotojai galėtų laiku privažiuoti prie vandens telkinių sodų bendrijose, 2024 m. birželio mėn. papildomai įvertinti sodų bendrijose „Aušrinė“, „Berželis“, „Papartis“, „Klevas“, „Žalgiris“, „Žibutė“, „Ramunė“, „Vyturys“, „Žilvitis“, esančių didelių priešgaisrinių tvenkinių su neaukštais, smėliu užpiltais krantais, kur sodininkai maudosi, išsidėstymas. Bendradarbiaujant su seniūnaičiais, minėtu tikslu atnaujinti privažiavimo prie vandens telkinių minėtose sodų bendrijose aprašymai.

2024 metais Seniūnijoje buvo gauti ir rengti raštai, išduotos pažymos, organizuoti susirinkimai, kurių duomenys pateikti lentelėje:

| Seniūnijoje | 2022 m. | 2023 m. | 2024 m. |
| --- | --- | --- | --- |
| Gauta raštų | 122 | 125 | 193 |
| Išsiųsta raštų | 225 | 172 | 152 |
| Suorganizuota susirinkimų | 1 | 0 | 0 |
| Suorganizuota sueigų su seniūnaičiais | 2 | 2 | 5 |
| Atlikta notarinių veiksmų | 2 | 9 | 7 |

Prevencinės programos įgyvendinamos vadovaujantis Šiaulių miesto savivaldybės mero 2024-04-23 potvarkiu Nr. M-561 patvirtintomis Šiaulių miesto savivaldybės gaisrų prevencijos 2023–2025 metų programos gaisrų prevencijos plane numatytomis 2024 metų gaisrų prevencijos priemonėmis, vykdytos nenaudojamų žemės sklypų, nenaudojamų ir neprižiūrimų statinių ir patalpų nustatymo patikrinimai Seniūnijos teritorijoje. Gavus informaciją apie neprižiūrimus žemės sklypus ir nuvykus nurodytais adresais, patikrinti 33 žemės sklypai, surašyti patikrinimo aktai ir informuojami savininkai su reikalavimu nušienauti žolę, sutvarkyti nuosavą teritoriją. Reikalavimus iki nurodyto termino neįvykdė 9 žemės sklypų savininkai, todėl 2024-07-29 pateiktas prašymas Nr. RS-94 komisijai dėl įtraukimo į nenaudojamų žemės sklypų Šiaulių mieste sąrašą. 2024-08-06 gavus motyvuotą gyventojo prašymą 2024-08-20 mero potvarkiu Nr. M-1034 „Dėl 2024 m. Nenaudojamų privačios nuosavybės teise valdomų žemės sklypų sąrašo patvirtinimo“ įtraukti 8 nenaudojamų privačios nuosavybės teise valdomų žemės sklypų adresai Seniūnijoje. 2023 m. buvo įtraukti 9 nenaudojamų privačios nuosavybės teise valdomų žemės sklypų adresai. Seniūnija atliko griūvančių, neprižiūrimų statinių identifikavimą ir informavo statinio

2024 metais suorganizuotos 4 išplėstinės seniūnaičių sueigos nuotoliniu apklausos būdu ir 1 seniūnaičių sueiga organizuota susitinkant su seniūnaičiais Seniūnijoje.

**II. GYVENAMOSIOS VIETOS DEKLARAVIMAS**

Seniūnijoje tvarkomi priskirtos teritorijos gyventojų gyvenamosios vietos deklaravimo duomenys, kurie perduodami Gyventojų registrui, priimamos seniūnijos gyventojų gyvenamosios vietos deklaracijos, tikrinamas jų pildymo teisingumas, priimamas sprendimas dėl deklaravimo duomenų taisymo, keitimo ar naikinimo, išduodamos pažymos, teikiama gyvenamosios patalpos savininkui informacija apie asmenis, deklaravusius gyvenamąją vietą jiems nuosavybės ar kitokio teisėto valdymo, naudojimo ar disponavimo teise priklausančioje patalpoje.

| Seniūnijoje | 2022 m. | 2023 m. | 2024 m. |
| --- | --- | --- | --- |
| Deklaravo gyvenamąją vietą | 206 | 195 | 154 |
| Deklaravo išvykimą į užsienį | 13 | 20 | 19 |
| Išduota pažymų apie deklaruotą gyvenamąją vietą | 249 | 45 | 45 |
| Išduota gyvenamųjų patalpų savininkams pažymų apie asmenis, deklaravusius gyvenamąją vietą jų valdoje | 13 | 10 | 8 |
| Kreiptasi dėl deklaravimo duomenų naikinimo | 27 | 22 | 18 |
| Kreiptasi dėl deklaravimo duomenų patikslinimo | 2 | 0 | 2 |
| Priimta sprendimų dėl deklaravimo duomenų panaikinimo ir pakeitimo | 23 | 21 | 18 |
| Įtraukta gyventojų jų prašymu į gyvenamosios vietos nedeklaravusių asmenų apskaitą | 55 | 44 | 36 |
| Išduota pažymų apie įtraukimą į gyvenamosios vietos neturinčių asmenų apskaitą | 55 | 1 | 0 |

**III. SOCIALINĖ SRITIS**

Šiaulių miesto savivaldybės Viešosios bibliotekos Rėkyvos filialas 2022 metais aptarnavo 210 skaitytojų, iš jų 121 iki 18 metų; 2023 metais – 236, iš jų 138 skaitytojas iki 18 metų; 2024 metais – 244 skaitytojai, iš jų 144 iki 18 metų.

Viešosios įstaigos „Šiaulių centro poliklinikos“ Rėkyvos ambulatorijos pateiktais duomenimis, 2024 m. bendras Rėkyvos ambulatorijos aptarnaujamų gyventojų skaičius yra 2010, iš jų 128 suaugę neįgalūs asmenys ir 9 neįgalūs vaikai. Asmenų, turinčių specialiuosius nuolatinės slaugos poreikius, skaičius – 46. 2023 m. Rėkyvos ambulatorijoje iš viso aptarnaujami 2435 užsiregistravę pacientai (2022 metais – 2425, 2021 metais – 2465 pacientai).

Rėkyvos progimnazijos pateiktais duomenimis 2023-2024 mokslo metais mokykloje mokėsi 421 mokiniai, iš jų ikimokyklinio ugdymo grupių ugdytinių skaičius – 106, priešmokyklinio ugdymo grupių ugdytinių skaičius – 32, pradinio ugdymo grupių ugdytinių skaičius – 163, pagrindinio ugdymo grupių ugdytinių skaičius – 120.

Rėkyvos gyvenvietės bendruomenė dalyvauja „Maisto banko“ veikloje, parveža į bendruomenės patalpas ir išdalina maisto produktus nepasiturintiems. Iš viso paramą maisto produktais gaunantiems seniūnijos gyventojams išdalinta 13 t maisto.

Įvairiais socialiniais klausimais bendradarbiauta su Šiaulių miesto savivaldybės administracijos Socialinių išmokų ir kompensacijų skyriumi, Socialinių paslaugų skyriumi, Šiaulių apskrities VPK Šiaulių miesto ir rajono PK bendruomenių policijos pareigūnais, Lietuvos probacijos tarnybos Šiaulių regiono skyriumi, Šiaulių regiono atliekų tvarkymo centru, Šiaulių apskrities priešgaisrine gelbėjimo valdyba, Greitosios medicininės pagalbos tarnyba bei Šiaulių vyskupijos kurija.

**IV. LĖŠŲ PANAUDOJIMAS**

|  |  |  |
| --- | --- | --- |
| Seniūnija | 2023 metai | 2024 metai |
| Skirta lėšų (Eur.) | 12900,00 | 21200,00 |
| Medžių kirtimui, šalinimui, genėjimui, krūmų kirtimui, žolės pjovimui | 9065,00 | 18080,46 |
| Teritorijos tvarkymo darbams reikalingos įrangos remonto darbų, tepalų, dalių pirkimas | 76,00 | 901,80 |
| Teritorijos tvarkymo darbams reikalingų įrankių ir priemonių pirkimas | 114,00 | 598,35 |
| Kalėdinės eglutės pastatymas, papuošimas, nupuošimas, išvežimas | 1567,00 | 1566,95 |
| Ilgalaikio turto įsigijimas | - | - |
| Likutis | 2078,00 | 52,44 |

**V. ATLIKTOS PASLAUGOS**

Seniūnijos aptarnaujamoje teritorijoje buvo vykdoma: mechanizuotas gatvių važiuojamosios dalies, šaligatvių, takų valymas, barstymas šlapiųjų druskų mišiniu žiemą, šunų išvedžiojimo aikštelės Mechanikų gatvėje šienavimas ir priežiūra.

Žolės pjovimas Seniūnijos teritorijoje esančiuose viešuosiuose plotuose, krūmų kirtimas, medžių, keliančių grėsmę šalinimas, nelegalių sąvartynų tvarkymas, šakų, lapų ir kitų žaliųjų atliekų surinkimas, išvežimas, Rėkyvos ežero pakrantės ir parko su netoliese esančia vaikų žaidimų aikštele priežiūra, varninių paukščių populiacijos reguliavimas. 2024 metais Seniūnija gavo leidimą varninių paukščių populiacijos reguliavimui. 2024 m. liepos mėnesį Rėkyvos parke iškelta 70 paukščių lizdų (1355,20 Eur). Šie darbai buvo atlikti užsakant paslaugas iš įmonių (UAB „Ecoservice projektai“, Loretos Petkevičienės individuali įmonė, UAB „Šiaulių apželdinimas“) bei pasitelkiant asmenis, atliekančius visuomenei naudingą veiklą.

Seniūnijos teritorijos priežiūrai atlikti pasitelkiami asmenys, vykdantys visuomenei naudingą veiklą. 2024 metais teritorijos tvarkymo darbus atliko 5 asmenys, 2023 metais – 10 asmenų, 2022 metais – 9 asmenys.

Rėkyvos ežero pėsčiųjų tiltui buvo pagaminti ir pritvirtinti ženklai, draudžiantys šokinėti į vandenį, naudoti pirotechnikos priemones.

Teritorijos tvarkymo ir kelių priežiūros klausimais bendradarbiauta su Šiaulių miesto savivaldybės administracijos Miesto ūkio ir aplinkos skyriumi, Aplinkos apsaugos departamento prie Aplinkos ministerijos Šiaulių valdyba, UAB „Šiaulių vandenys“, UAB „Ecoservise projektai“, AB „Šiaulių plentas“, UAB „Švarinta“, UAB „Šiaulių apželdinimas“, Šiaulių regiono atliekų tvarkymo centru ir kt.

**VI. SOCIALINIAI PARTNERIAI**

Per 2024 metus bendradarbiauta su Šiaulių mieste ir Rėkyvoje esančiais socialiniais partneriais: Rėkyvos gyvenvietės bendruomene, Rėkyvos seniūnijos bendruomene „Vyturiai“, „Bačiūnų“ bendruomene, Šiaulių Žalgirio jachtklubu, asociacija „Rėkyvos vandens klubu“, Šiaulių vyskupijos kurija ir religinės bendruomenės nariais, Rėkyvos progimnazija.

**VII. BENDRUOMENIŲ IR NEVYRIAUSYBINIŲ ORGANIZACIJŲ PROJEKTINĖ VEIKLA**

Kiekvienais metais seniūnija skatina bendruomenines ir nevyriausybines organizacijas dalyvauti projektinėje veikloje, informuoja apie skelbiamų konkursų, projektų pateikimo tvarką ir jiems keliamus reikalavimus, konsultuoja organizacijas dėl paraiškų pildymo, numatomų projektinių veiklų aktualiais klausimais. Įgyvendinant Nevyriausybinių organizacijų ir bendruomeninės veiklos stiprinimo 2023-2025 metų veiksmų plano įgyvendinimo 2.1.1.1 priemonės „Stiprinti bendruomeninę veiklą savivaldybėse“ bandomąjį modelį, Rėkyvos gyvenvietės bendruomenė pateikė projektą „Rėkyva – mūsų namai 2024“ ir gavo 8 tūkst. Eur finansavimą. Įgyvendinant projekto veiklas, asociacija „Rėkyvos gyvenvietės bendruomenė“ išleido poezijos rinkinį „Nepalūšiu“, laikraštį „Rėkyvos bendruomenės žinios“. Suorganizuoti kūrybinių darbų užsiėmimai gyventojams, „Pyragų dienos“ šventė, dalyvauta išsipildymo akcijoje, seniūnijos gyventojams išdalinti labdaros-paramos fondo „Maisto bankas“ maisto paketai. Šv. Kalėdų proga buvo aplankyta 15 ligonių ir pagerbta 15 savanorių, dalyvavusių projekte. Projekto veiklos įgyvendintos 100 proc. Renginiai buvo nemokami, kasmet tampa tęstiniais ir jau tradiciniais.

2022 metų pabaigoje „Idėjos Šiauliams“ konkursui, dalyvaujamojo biudžeto finansavimui gauti projektą „Rėkyvos parko tako ir ežero pakrantės sutvarkymas“ pateikė sodininkų bendrijos „Rėkyva“ narys Andrius Pladys. Projektas, miesto gyventojų balsų dauguma, išrinktas nugalėtoju. 2023 metų rudenį minėtas projektas baigtas įgyvendinti. Buvo naujai paklota asfalto danga takui per Rėkyvos parką. Rekonstruotas ir naujai išasfaltuotas pėsčiųjų takas nuo parko iki Pirties gatvės. Sutvarkyta dalis Rėkyvos ežero pakrantės landšafto (nuo paplūdimio iki Karpių kapavietės). 2023-2024 metais dalyvaujamojo biudžeto idėjų autorius Andrius Pladys pateikė didelės vertės projektą „Rėkyvos ežeras – šeimai, sportui ir laisvalaikiui“ ir 2024 m. daugiabučio namo Energetikų g. 12 bendrijos pirmininkė Roma Janušonienė mažos vertės projektą „Nauja vaikų žaidimų aikštelė Rėkyvoje“. Abu projektai 2025 m. sausio 9 d. paskelbti nugalėtojais.

**VIII. BENDRUOMENINIŲ ORGANIZACIJŲ NEPROJEKTINĖ VEIKLA**

2024 metais vykdyta ir Seniūnijos gyventojų, bendruomenių neprojektinė veikla. Puoselėjant seniūnijos gyvenamosios aplinkos estetinį vaizdą geranoriškai bendradarbiaujama su seniūnijos gyventojais. 2024 metų birželio-rugsėjo mėnesiais seniūnijos gyventojai Andrius Pladys ir Sandra Knystautienė atkarpoje ties Pirties g. taku link Rėkyvos parko įrengė želdyną, kuriame buvo pasodinti dekoratyviniai daugiamečiai augalai, spygliuočiai. Želdynas pilnai įrengtas ir padengtas akmenukų danga. Seniūnija prie želdyno tvarkymo darbų prisidėjo nupirkdama dekoratyvinių augalų už 598,35 Eur.

Asociacijos „Rėkyvos gyvenvietės bendruomenė“ narių pastangomis prižiūrimas Energetikų g. ir Bačiūnų g. kampe įrengtas alpinariumas. Pasibaigus projektinei veiklai bendruomenės nariai toliau vykdė tęstines bendruomenės narių veiklas, tęsė kūrybinių darbų užsiėmimus, dainavimo repeticijas, dalyvavo šaškių būrelio veiklose.

Informacija apie Seniūnijoje vykdomus projektus ir seniūnijos veiklą viešinta Šiaulių miesto savivaldybės interneto svetainėje [www.siauliai.lt](http://www.siauliai.lt), socialiniame tinkle Facebook, Savivaldybės ir seniūnijos patalpose, skelbimų lentose bei visuomenės informavimo priemonėse.

Seniūnas Laimonas Ropė